Document ID: /roh_data/filtered/fineweb-2-filterrobots_roh.jsonl.gz/46639

Sulet 42% da las dunnas han ditg gea a la refurma da las rentas 2020. Sco quai che la retschertga da la chasa editura Tamedia mussa fissan omaduas fatschentas, la refurma da rentas 2020 e la finanziaziun cun ina pli auta taglia sin plivalur, vegnidas approvadas sche sulet umens avess giu da votar la dumengia passada. Sco quai ch'ils experts scrivan saja la differenza tranter las schlattainas surtut da vesair sco protest da la dunnas cunter il auzament da la vegliadetgna da pensiun per las dunnas.
Era giuvenils han refusà la refurma
Sulet 43% dals giuvenils tranter 18 e 34 onns han approvà la refurma da rentas e la finanziaziun tras la taglia sin la plivalur. Persunas ch’èn sur 50 onns han sustegnì la refurma cun 53%. Era sa mussa in foss tranter las regiuns champestras e las citads. Las citads avess approvà la refurma, han las regiuns champestras han però refusà ella. Per l'enquista èn vegnidas dumandadas 10’050 persunas.
RR novitads 06:30